በየትኛው ፍ/ቤት መታየት እንዳለበት ለመወሰን ም/ቤቱ ለነገ ወደያ ቀጠሮ ይዟል
አዲስ አበባ፤ ህዳር 22/2006 (ዋኢማ) – በሙስና ወንጀል ተከሰው ጉዳያቸውን እየተከታተሉ የሚገኙት የገቢዎችና ጉምሩክ ባለስልጣን ሀላፊዎችና ሌሎች ባለሀብቶችን የክስ መዝገብ ለማየት የፌደራል ከፍተኛው ፍርድ ቤት 15ኛ ወንጀል ችሎት ለጥር 5 ቀን 2006 ተለዋጭ ቀጠሮ ሰጠ፡፡አቶ መላኩ ፋንታና አቶ ገብረዋህድ ወልደጊዮርጊስ በሚገኙባቸው ሶስት የክስ መዝገቦች ላይ የማየት ስልጣን ችሎቱ በጠየቀው የህግ ማብራሪያ መሰረት የፌደሬሽን ም/ቤት ክሱን የማየቱን ስልጣን በሚመለከት ውሳኔ እንዲሰጥ ቀጠሮ ሰጥቶት ነበር፡፡በዚሁ መሰረት የፌደሬሽን ምክር ቤት ለችሎቱ በላከው ደብዳቤ በጉዳዩ ላይ ለመወያየት ታህሳስ 24፣ እንደሚሰበሰብ ገልጿል፡፡ይህንን ተከትሎም ችሎቱ 3ቱንም መዝገቦች ለጥር 5 ቀን ቀጥሯል፡፡